CELEX: 51994PC0405(01)
Language: el
Date: 1994-09-21
Title: ΠΡΟΤΑΣΗ ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με την υπογραφή της συνθήκης για τον Ευρωπαϊκό Χάρτη Ενέργειας και με την προσωρινή εφαρμογή της από την Ευρωπαϊκή Κοινότητα

Avis juridique important

|

51994PC0405(01)

ΠΡΟΤΑΣΗ ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με την υπογραφή της συνθήκης για τον Ευρωπαϊκό Χάρτη Ενέργειας και με την προσωρινή εφαρμογή της από την Ευρωπαϊκή Κοινότητα  /* COM/94/405 Τελικό - CNS 94/0214 */  

Επίσημη Εφημερίδα αριθ. C 344 της 06/12/1994 σ. 0001

Πρόταση απόφασης του Συμβουλίου σχετικά με την υπογραφή της συνθήκης για τον ευρωπαϊκό χάρτη ενέργειας και με την προσωρινή εφαρμογή της από την Ευρωπαϊκή Κοινότητα (94/C 344/01) (Κείμενο που παρουσιάζει ενδιαφέρον για τον EOX) COM(94) 405 τελικό - 94/0214 (CNS)(Υποβλήθηκε από την Επιτροπή στις 21 Σεπτεμβρίου 1994)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 73 Γ παράγραφος 2 και τα άρθρα 113 και 235, σε συνδυασμό με το άρθρο 228 παράγραφος 2 δεύτερη φράση και παράγραφος 3 πρώτο εδάφιο,την πρόταση της Επιτροπής,τη γνώμη του Ευρωπαϊκού Κοινοβουλίου,Εκτιμώντας:ότι η Ευρωπαϊκή Κοινότητα και τα κράτη μέλη της υπέγραψαν τον ευρωπαϊκό χάρτη ενέργειας στις 17 Δεκεμβρίου 1991 7ότι οι υπογράφοντες τον ευρωπαϊκό χάρτη ενέργειας ανέλαβαν την υποχρέωση να καταρτίσουν συνθήκη για τον ευρωπαϊκό χάρτη ενέργειας ούτως ώστε να περιβάλουν τις βασικές αρχές και τους στόχους που καθορίζει ο εν λόγω χάρτης με ασφαλές διεθνές νομικό πλαίσιο δεσμευτικού χαρακτήρα 7ότι η εφαρμογή του ευρωπαϊκού χάρτη ενέργειας είναι αποφασιστικής σημασίας για το μέλλον της Ευρώπης, καθώς θα επιτρέψει στα κράτη μέλη της ΚΑΚ και στις χώρες της Κεντρικής και Ανατολικής Ευρώπης να αναπτύξουν το ενεργειακό δυναμικό τους, συντελώντας στη βελτίωση της ασφάλειας ανεφοδιασμού 7ότι τόσο η πρωτοβουλία αυτή όσο και ο κεντρικός ρόλος της Κοινότητας, πρέπει να παγιωθούν, με την παροχή στην Κοινότητα της δυνατότητας να έχει πλήρη συμμετοχή στην εφαρμογή της συνθήκης 7ότι η υπογραφή και η εφαρμογή της συνθήκης για τον ευρωπαϊκό χάρτη ενέργειας, θα συμβάλουν στην υλοποίηση των στόχων της Κοινότητας και ότι, σε σχέση με ορισμένα από τα μέτρα που προβλέπονται στην εν λόγω συνθήκη, η συνθήκη ΕΚ προβλέπει για την έκδοση της παρούσας απόφασης μόνον τις εξουσίες που απορρέουν από το άρθρο 235 7ότι, επομένως, κρίνεται σκόπιμο να υπογραφεί η συνθήκη εξ ονόματος της Ευρωπαϊκής Κοινότητας, υπό τον όρο ότι θα εγκριθεί αργότερα, και να εφαρμοσθεί προσωρινά, σύμφωνα προς τις διατάξεις της, με την επιφύλαξη της διαδικασίας που απαιτείται για τη μετέπειτα έγκρισή της,ΑΠΟΦΑΣΙΖΕΙ:Άρθρο 1 1.  Η συνθήκη για τον ευρωπαϊκό χάρτη ενέργειας θα υπογραφεί από την Ευρωπαϊκή Κοινότητα, υπό τον όρο ότι θα εγκριθεί αργότερα.2.  Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που θα είναι αρμόδια να υπογράψουν τη συνθήκη.3.  Το κείμενο της συνθήκης επισυνάπτεται στην παρούσα απόφαση.Άρθρο 2 Η συνθήκη για τον ευρωπαϊκό χάρτη ενέργειας θα εφαρμοσθεί, προσωρινά, αμέσως μετά την υπογραφή της.